kardosdrur/scandi-wiki huggingface dataset:
All Hope Is Gone

{{Infoboks album
| Titel        = All Hope Is Gone
| Type        = studie
| Kunstner      = Slipknot
| Udgivet    = 20. august 2008 
| Indspillet    = Februar – juni 2008  Sound Farm i Jamaica, Iowa
| Genre       = hård rock, heavy metal, alternativ metal
| Længde      = 57:44
| Udgiver       = Roadrunner  Nuclear Blast
| Producer    = Dave Fortman  Slipknot
| Anmeldelser     = 
 Allmusic  link
 Blabbermouth.net  link
 Blender  link
 Entertainment Weekly (B+) link
 GAFFA  link
 The Guardian  link
 Hot Press  link
 IGN (8.1/10) link
 NME  link
 PopMatters  link
 Spin  link
| Før  = 9.0: Live(2005)
| Nu  = All Hope Is Gone(2008)
| Efter  =
}}All Hope Is Gone er det fjerde studiealbum fra amerikanske alternative metal band Slipknot. Det blev udgivet 20. august 2008 af Roadrunner Records. Bemærkes at have påbegyndt forberedelse i oktober 2007. Indspilningen skulle begynde i januar 2008, men blev udskudt til februar. Det var bandets første studieudgivelse siden Vol. 3: (The Subliminal Verses) fra 2004. All Hope Is Gone er det første musikalske output fra bandet siden Corey Taylor og James Roots mainstreamsucces med Stone Sour, Joey Jordisons projekter med Korn, Ministry og 3 Inches of Blood, Shawn Crahans sideprojekt med Dirty Little Rabbits og Sid Wilsons solo-projekt. All Hope Is Gone er også bandets første studiealbum på et stort plademærke, der er registreret i deres hjemstavn i Iowa. 

En særlig japansk udgave af All Hope Is Gone indeholder et eksklusivt bonustrack og er pakket i en seks-fold digipak med en 40-siders Deluxe brochure og bonus-dvd, der indeholder en dokumentarfilm af albummets undfangelse. Specialudgaven af albummet indeholder bonus-dvd'er og er også planlagt til frigivelse andetsteds.

 Modtagelse 
GAFFA placerede albummet som nr. 20 på deres Top 20 over "Årets album 2008", og skrev "Det lykkedes på én gang for Slipknot at holde fast i essensen af deres karakteristiske pitbullterrier-metal og udvide grænserne for deres musik enormt. Der er ikke et svagt nummer eller et eneste svagt øjeblik at finde på All Hope Is Gone, der står som den foreløbige kulmination på Slipknots metalherredømme." Spor 
 "Execute" 
 "Gematria (The Killing Name)" 
 "Sulfur" 
 "Psychosocial" – 4:42 
 "Dead Memories" 
 "Vendetta" 
 "Butcher's Hook" 
 "Gehenna" 
 "This Cold Black" 
 "Wherein Lies Continue" 
 "Snuff" 
 "All Hope Is Gone'''" – 4:45

Bonusspor 
 "Child of Burning Time" 
 "Til We Die" 
 "Vermilion Pt. 2" (Bloodstone mix) – 3:39 

Album fra 2008
Slipknot-album
Borador

En Borador er en hund, der er en hybrid, skabt ved at krydse en raceren og kendt Labrador retriever og en raceren og kendt Border Collie.

Hvis forældrehundene ikke er racerene (stambog) kan resultatet nok kun kaldes for en blandingshund.

Borador er ikke en anerkendt race endnu, men den er anerkendt af ACHC = American Canine Hybrid Club).

Eksterne henvisninger 
Om ACHC
Generel informationsside med mange billeder

Krydsningshunderacer
EuroLeague

EuroLeague, kendt som Turkish Airlines EuroLeague af sponsormæssige oversager, er en basketballturnering for klubhold i Europa, som anses som den højeste række for basketball på kontinentet.

22 forskellige klubber har vundet EuroLeague mesterskabet over årene. De nuværende mestre, og den mest succesfulde klub, er spanske Real Madrid, som har vundet mesterskabet 11 gange.

Historie 
Turneringen blev grundlagt under navnet FIBA European Champions Cup i 1958 af FIBA. Debutsæsonen blev holdt i 1958, og blev vundet af Sovjetunionens Rīgas ASK. Turneringen fortsatte under sit oprindelige format og navn frem til 1990'erne, hvor at de begyndte at kalde turneringen Euroleague. I 2000 skete deres et brud i rækken efter, at ULEB oprettet en liga, kaldet Euroleague Basketball. Selvom FIBA tidligere havde brugt navnet Euroleague, så havde de aldrig registreret det, og som resultat kunne de ikke stoppe ULEB fra at tage navnet i brug. Holdene delte sig imellem de to ligaer, men efter 2000-01 sæsonen, så var næsten alle holdene skiftet til Euroleague, og som resultat stoppede FIBA med at arrangere deres turneringen. 

Efter fire år med uenigheder, så annoncerede FIBA og ULEB i november 2004, at de havde lavet en aftale, som betød at fra 2005-06 sæsonen, så ville FIBA igen sanktionere Euroleague, imens at ULEB ville styre ligaen på FIBAs vegne.

I 2015 indgik Euroleague en aftale med IMG, som skabte et nyt format for ligaen. Dette resulterede i at antallet af hold i ligaen blev reduceret fra 24 til 16, hvoraf 11 af disse hold blev såkaldte A-licens hold, som betød at de var faste medlemmer af ligaen, imens de andre fem hold forsat var kvalificeret. Antallet af hold blev hævet til 18 ved 2016-17 sæsonen.

Turneringsformatet 
EuroLeague består af 18 hold, som spiller to kampe imod hvert hold per sæsonen, en på hjemmebane og en på udebane. Dette giver hvert hold 34 kampe i en sæson. Herefter kvalificerer de otte bedste hold sig til slutspillet.

Hold 
På nuværende tidspunkt holder 12 hold a-licenser, som gør at de er faste medlemmer af ligaen. (Dette antal var 13 før at russiske CSKA Moskva blev suspenderet som resultat af Ruslands invasion af Ukraine) Holdene med a-licens er:

Sæsoner 
Hvor finalerne ikke er blevet afgjort ved en enkelt kamp, står der * ved resultatet.

*''2001 var et overgangsår, hvor de europæiske hold var splittet mellem Suproleague, som blev afviklet af FIBA og Euroleague, afviklet af ULEB.

Referencer

Eksterne henvisninger 

 Euroleagues hjemmeside
Landkreis Dachau

Landkreis Dachau ligger nordvest for München i det  bayerske Regierungsbezirk Oberbayern. Nabolandkreise er mod nord Landkreis Pfaffenhofen an der Ilm, mod øst Landkreis Freising, mod sydøst Landkreis München og den  kreisfri by München, mod syd  Landkreis Fürstenfeldbruck og mod vest  Landkreis Aichach-Friedberg.

Byer og kommuner 

Kreisen havde   indbyggere pr.

Eksterne henvisninger 

 Kirker og kapeller i Landkreis Dachau
Tour de Suisse 2008

Tour de Suisse 2008, den 72. udgave af cykelløbet Tour de Suisse foregik fra 14. til 22. juni 2008 i Schweiz.

Tjekkeren Roman Kreuziger vandt sammenlagt, foran Andreas Klöden.

Etaper

1. etape – 14. juni 2008 – Langnau im Emmental > Langnau im Emmental, 146 km

2. etape – 15. juni 2008 – Langnau im Emmental > Flumserberg, 197 km

3. etape – 16. juni 2008 – Flums > Gossau, 154 km

4. etape – 17. juni 2008 – Gossau > Domat/Ems, 171 km

5. etape – 18. juni 2008 – Domat/Ems > Caslano, 187 km

6. etape – 19. juni 2008 – Ambrì > Verbier, 193 km

7. etape – 20. juni 2008 – Gruyères > Lyss, 171 km

8. etape – 21. juni 2008 – Altdorf > Klausenpass (ITT), 25 km

9. etape – 22. juni 2008 – Altdorf > Bern, 165 km

Sammenlagt

Eksterne links 

 Officielle side

UCI ProTour 2008
2008
Dachau

Dachau er administrationsby i Landkreis Dachau, i Regierungsbezirk Oberbayern i den tyske delstat Bayern. Den ligger nordvest for München. Med godt 40.000 indbyggere er den efter Freising den næststørste by i Münchens opland.

Geografi 

Dachau ligger i 482 meters højde ved floden Amper i en dal , hvor også Dachauer Moos ligger. Det højeste punkt i kommunen er Schlossberg, og det laveste ligger ved bydelen Prittlbach på grænsen til nabokommunen Hebertshausen.

Dachau grænser til Bergkirchen i vest, Schwabhausen i nordvest, Röhrmoos i nord, Hebertshausen i nordøst og Karlsfeld i syd. Mod øst grænser Dachau til Landkreis München med kommunen Oberschleißheim.

Vandløb 

Floden Amper kommer fra vest, syd om den gamle bydel, og ændrer ved den gamle papirfabrik retning mod nordøst og løber ved Prittlbach ind i kommunen Hebertshausen.

Fra Karlsfeld kommer floden Würm gennem Dachau-Ost munder kort før kommunegrænsen til Hebertshausen ud i Amper.

Gröbenbach, der har sit udspring i Waldschwaigsee, løber fra Dachau-Süd gennem byområdet og munder ud i Amper.

Mühlbach er en kunstig bæk, der der dannet fra vandkraftværket ved Amper;

Der er også rester af forskellige kanalsystemer der har haft forbindelse til Schloss Dachau.

Inddeling 
Dachau er inddelt i tre delcentre:
 Altstadt: Altstadt Dachau, Mitterndorf, Udlding, Etzenhausen, Unterer Markt, Webling
 Dachau-Ost: Oberaugustenfeld, Unteraugustenfeld, Polln, Obergrashof, og dele af Prittlbach
 Dachau-Süd: Himmelreich, Holzgarten og dele af Gröbenried

Derudover blev der i 1972 indlemmet områder fra de tidligere kommuner Pellheim med landsbyerne Pellheim, Pullhausen, Assenhausen, Lohfeld og Viehhausen

Historie 
Den ældst kendte reference går til navnet Dahauua i 805, og i 2005 fejrede man byens 1200 års jubilæum.

Byen er mest kendt for koncentrationslejren Dachau som blev anlagt af nazisterne i 1933, som den første „officielle“ koncentrationslejr, der sammen med Auschwitz blev indbegrebet af betegnelsen. Koncentrationslejren har i dag et mindesmærke.

Henvisninger 

 Website der Stadt Dachau
Chevalier Tialys

Chevalier Tialys er en fiktiv gallivespiansk spion i Philip Pullmans trilogi om Det gyldne kompas i bogen Ravkikkerten. Han fungerer som en spion fra Lord Asriel og er sammen med hans partner Lady Salmakia, var oprindelig sendt ud for at hjælpe Lyra og Will. Han har mørkt hår og er beskrevet som "stærk, stolt og hensynsløs". Han går med capri-længde sølvbukser, grøn bluse og ingen sko på sine ansporede fødder. 

Tialys' første møde med børnene er, sammen med Lord Asriels styrker, da han ankommer til Mrs. Coulters grotte under den ordrer at tage børnene med til Lord Asriel. Lyra og Will har ikke rigtig nogen respekt for Gallivespianerne, før Lady Salmakia angriber og truer med at stikke Pantalaimon med sin spore, efter Lyra gjorde nar af deres størrelse (Gallivespianere er ikke mere end 10 cm høje og lever ikke særlig længe). Desværre er spionen nødt til at slippe Panatalaimon, da Will griber Tialys og truer med at knuse hans hoved mod en sten. Det er ikke en god start og begge parter er dybt krænket over den anden. Tialys fortsætter med at protesterer, når børnene giver spionerne ordrer, men han har intet andet valg end at adlyde. Tialys er en ekspert til at bruge et kommunikationsapperat, kaldet en lodestens-resonator, som han bruger til at sende hemmelige beskeder til hans overordnede, selvom han er blevet forbudt det af Will. Will er rasende over Tialys' handlinger og han undskylder overfor Will. 

Senere i bogen, må Tialys og Lady Salmakia, ledsage børnene til De Dødes Land. Tialys og Lyra har et varmt skænderi lige inden de skal af sted. Tialys forsøger at få Lyra til at gøre som han siger, men Lyra fortæller ham med store bogstaver, at han intet ved om hende og hvad hun føler. Efter dette bliver Tialys nødt til at give sig. Tialys kommer aldrig rigtig til at kunne lide pigen, men han beundrer hendes mod og hun hans. Selv i De Dødes Land, hvor de bliver angrebet af harpyen No-Name, forsvarer Tialys Lyra. Senere da han forhandler med harpyen, beundrer Lyra hans mod; harpyerne kunne dræbe ham med én klo og alligevel står han stolt og frygtløs. 

Tialys dør, da han angriber den klippegast der har sat kløerne i Lyras nakke. Især Will bliver ramt af sorg og græder hjerteskærende. Tialys bliver begravet i en grav ved siden af Lady Salmakia.

Personer i Det Gyldne Kompas (serie)
Spioner
Mary Malone

Dr. Mary Malone er en fiktiv fysiker i Philip Pullmans trilogi om Det gyldne kompas. Mary skal forestille at komme fra Wills verden (også den som læseren og forfatteren kommer fra). Hun undersøger mørkt stof også kendt som "Støv" og hun får at vide at hun skal virke som Slangen for de næste Adam og Eva. Hun er en tidligere nonne, der blev ateist efter et møde med en mand fra Italien og smagen af marcipan mindede hende om hendes første romantiske stævnemøde. 

Lyra, der lige er ankommet til Wills verden, mødes med Mary, da hun forsøger at finde en "eksperimentel teolog" (fysiker), i håb om at finde oplysninger om "Støv". Mary er forbløffet over Lyras viden om det mørke stof, isæ efter Lyra viser hende, hvordan hun bruger alethiometre til at stille spørgsmål. 

Mary, der er inspireret af Lyras evner, benytter de superprogrammer hun og hendes kollega, Dr. Oliver Payne, har designet til at kommunikere med "Støv" ved at bruge software, der er baseret på I Ching (meget lignede Terence McKennas Timewave Zero-software). "Støvet" fortæller Mary, at hun skal rejse til et andet parallelt univers gennem et vindue, det samme som Will gik igennem i Skyggernes kniv. "Støvet" fortæller hende via ord på computerskærmen, at det er meningen at hun skal "spille Slangen". "Støvet" fortæller hende om hendes fremtidige rejse og rådet hende til at ødelægge computeren inden hun går. Mary kommer igennem vinduet og ind i universet med byen Cittágazze, universet hvor hun i sidste ende vil virke som Slangen. Hun tilbringer det meste af bogen Ravkikkerten sammen med nogle væsener, kaldet mulefaer, hvor hun prøver at lære at se "Støv" naturligt ligesom mulefaerne kan. Dette fører til skabelsen af hendes "ravkikkert". 

Ved trilogiens sidste bog, afslører heksedronningen Serafina Pekkala, hvordan Mary både kan se sin daimon og dens form – en alpefugl. Hun tilbyder at hjælpe Will tilbage til deres egen verden. 

Personer i Det Gyldne Kompas (serie)
Litterære personer
Baruch

Baruch er en fiktiv engel i Philip Pullmans trilogi om Det gyldne kompas. Baruch og hans elsker, englen Balthamos, er begge engle der er med i oprøret fra Himmerig. De prøver at blive optaget i Lord Asriels hær af engle, og prøve på at vælte Metatron, den regerende Autoritet. 

Baruch er bror til Enoch, som er blevet regenten, kendt som Metatron. Sammen med Balthamos, undslipper Baruch fra Autoriteten i håb om at kunne slutte sig til Lord Asriels hær. De forsøger også at finde vogteren af "Skyggernes kniv", Will Parry, til Lord Asriel og de ledsager Will, uden spørgsmål, da ha beslutter at gå til Lord Asriel, udelukkende for at finde Lyra. Baruchs modige og engagerede karakter, fører til en kamp mellem ham og Autoriteten. Dødeligt såret og adskilt fra Balthamos og Will, kommer Baruch på egen hånd tilbage til Lord Asriel. Efter at have givet Lord Asriel de vigtige oplysninger, dør han. De sidste ord han hvisker er navnet på hans elsker, englen "Balthamos". 

Personer i Det Gyldne Kompas (serie)
Boheme (flertydig)

Boheme er flertydig og har blandt andet følgende betydninger:

 La Bohème er en opera af Giacomo Puccini.
 En boheme er en person som har en afslappet livsstil.
Balthamos

Balthamos er en fiktiv engel i Philip Pullmans trilogi om Det gyldne kompas. Balthamos og hans elsker, englen Baruch, er begge engle der er med i oprøret fra Himmerig. De prøver at blive optaget i Lord Asriels hær af engle, og prøve på at vælte Metatron, den regerende Autoritet.

Begge engle finder Will Parry i slutningen af Skyggernes kniv, og da Will er vogteren af "Skyggernes kniv", håber de at kunne bringe Will til Lord Asriel. Men Wills følgesvend, Lyra, er blevet kidnappet og han nægter at følge med til Lord Asriel, før han har fundet Lyra. Begge engle beslutter at følge Will, indtil de finder Lyra.

Denne beslutning viser sig dog at være farlig; både Baruch og Balthamos ved at Autoriteten er efter dem, og især nu hvor de er sammen med Will. Et uheldigt sammenstød, gør at Baruch bliver dødeligt såret. Balthamos og Will bliver adskilt fra Baruch, der på egen hånd kommer tilbage til Lord Asriel. Før han dør, fortæller Baruch alle de oplysninger de havde fået om Will, Lyra og regenten. 

Balthamos kan næsten straks mærke Baruchs død, til dels på grund af den store kærlighed de havde til hinanden. Ramt af sorg, lover Balthamos troskab i alt til Will, for at ære Baruch. Da Balthamos er ude af stand til at gøre dette, stikker han af, og samtidig med hans sorg over Barcuh, føler han sig også skyldig over at have forladt og svigtet Will. Englen er ikke med i bogen, før til sidst, før Balthamos konfronterer en snigmorder, der er ude efter Lyra, og håber at finde hende ved at forfølge Dr. Mary Malone. Efter hans konfrontation med fader Gomez, har Balthamos hverken styrke eller lyst til at leve mere og han forløses i partikler der svæver væk med vinden. 

Af de to engle, er Balthamos den mest passive. Han indrømmer, at Baruch er modig og hvis Balthamos ikke kan klare en opgave, er Baruch der altid til at hjælpe ham. Balthamos har en sarkastisk personlighed og hans samtaler med Will bliver ofte med en smule ironisk foragt. 

Som engle af lav rang, er Baruch og Balthamos' evner begrænsede. De fremstår som lysende, menneskelignende former, som knap er synlig for et menneskelige øje, selv om natten. Englene besidder den magt at ændre. De er i stand til at flyve, selvom deres vinger ikke har en fysisk form. 

Personer i Det Gyldne Kompas (serie)
Jean-René Bernaudeau

Jean-René Bernaudeau (født 8. juli 1956 i Saint-Maurice-le-Girard, Vendée) er nuværende manager for det franske cykelhold , og tidligere professionel cykelrytter. Den professionelle karriere startede i 1978 og sluttede i 1988. Som nogle af højdepunkterne i Jean-René Bernaudeaus karriere står fire sejre i Grand Prix du Midi Libre mellem 1980 og 1983 samt dagen i den gule trøje i Tour de France 1979.

Noter

Eksterne henvisninger 

Mandlige cykelryttere fra Frankrig
Karol Bielecki

Karol Bielecki (født 23. januar 1982 i Sandomierz, Polen) er en tidligere polsk håndboldspiller, der senest spillede for Vive Kielce og Polens herrehåndboldlandshold.

Landshold 
Bielecki var længe en fast del af det polske landshold, og en bærende kraft på holdet, da det overraskende vandt sølvmedaljer ved VM i 2007, blandt andet efter i semifinalen at have besejret Danmark.

Bielecki fik en finger i øjet under en venskabskamp 11.juni 2010, som sidenhen bevirkede at han mistede synet på det venstre øje. Han valgte at fortsætte sin karriere og spiller nu med specielle beskyttelsesbriller.

Eksterne henvisninger 

 Spillerinfo 

Håndboldspillere fra Polen
Altomünster

Altomünster er en købstad i Landkreis Dachau, i Regierungsbezirk Oberbayern i den tyske delstat Bayern, med godt 7.000 indbyggere.

Geografi 
Byen ligger nordvest for Dachau i trekanten mellem München – Augsburg – Ingolstadt.

Bydele, landsbyer og bebyggelser 
Arnberg, Asbach, Breitenau, Deutenhofen, Erlach, Erlau, Freistetten, Haag, Halmsried, Hohenried, Hohenzell, Humersberg, Hutgraben, Irchenbrunn, Kiemertshofen, Lauterbach, Lichtenberg, Maisbrunn, Obererlach, Oberndorf, Oberschröttenloh, Oberzeitlbach, Ottelsburg, Ottmarshausen, Pfaffenhofen, Pipinsried, Plixenried, Radenzhofen, Rametsried, Randelsried, Reichertshausen, Röckersberg, Rudersberg, Ruppertskirchen, Schauerschorn, Schielach, Schloßberg, Schmarnzell, Schmelchen, Sengenried, Stumpfenbach, Teufelsberg, Thalhausen, Übelmanna, Unterzeitlbach, Wollomoos og Xyger.

Eksterne henvisninger 

 Kirker og kapeller i Altomünster
Bergkirchen

Bergkirchen er en kommune i Landkreis Dachau, i Regierungsbezirk Oberbayern i den tyske delstat Bayern, med godt 7.300 indbyggere.

Inddeling 
I Bergkirchen kommune er der 26 landsbyer og bebyggelser:
Alt Günding, Bergkirchen, Bergkirchen-Lus, Bibereck, Breitenau, Deutenhausen, Eisolzried, Eschenried, Facha, Feldgeding, Gröbenried, Heißhof, Hopfenau, Kienaden, Kreuzholzhausen, Lauterbach, Neu Günding, Neuhimmelreich, Oberbachern, Palsweis, Palsweis-Moos, Priel, Rennhof, Ried, Rodelzried und Unterbachern.

Eksterne henvisninger 

 Kirker og kapeller i Bergkirchen
Mariusz Jurasik

Mariusz Jurasik (født 4. maj 1976 i Żagań, Polen) er en polsk håndboldspiller, der spiller for den polske ligaklub KS Vive Kielce. Han har spillet for klubben siden 2009, hvor han kom til fra Rhein-Neckar Löwen i Tyskland. Han har desuden spillet for en anden polsk klub, Wisla Plock.

Landshold 
Jurasik er en fast del af det polske landshold, og har i sin karriere spillet over 130 landskampe og scoret næsten 500 mål. Han var blandt andet med til at vinde VM-sølv i 2007, efter blandt andet at have besejret Danmark i semifinalen. Efter finalenederlaget til Tyskland blev han valgt til turneringens All-Star hold på højre fløj, der er hans primære position på landsholdet.

Eksterne henvisninger 
 Spillerinfo 

Håndboldspillere fra Polen
Bartosz Jurecki

Bartosz Jurecki (født 31. januar 1979 i Kościan, Polen) er en polsk håndboldspiller, der spiller for den tyske Bundesligaklub SC Magdeburg. Han kom til klubben i 2007. Hans lillebror, Michał Jurecki, er også professionel håndboldspiller.

Landshold 
Jurecki er en del af det polske landshold, og var blandt andet med på holdet da det overraskende vandt sølvmedaljer ved VM i 2007.

Eksterne henvisninger 

 Spillerinfo 

Håndboldspillere fra Polen
Michał Jurecki

Michał Jurecki (født 27. juli 1984 i Kościan, Polen) er en polsk håndboldspiller, der spiller i SG Flensburg-Handewitt. Han kom til klubben i 2019, efter at have været i Vive Kielce, siden 2010.

Jureckis storebror Bartosz Jurecki, er også tidligere professionel håndboldspiller.

Landshold 
Jurecki er en del af det polske landshold, og var blandt andet med på holdet, da det overraskende vandt sølvmedaljer ved VM i 2007.

Eksterne links 
 Spillerinfo 

Håndboldspillere fra Polen
Krzysztof Lijewski

Krzysztof Lijewski (født 7. juli 1983 i Ostrów Wielkopolski, Polen) er en polsk håndboldspiller, der spiller for polske Vive Kielce. 

Hans storebror, Marcin Lijewski, er også tidligere professionel håndboldspiller.

Landshold 
Lijewski er en del af det polske landshold, og var blandt andet en del af holdet, da det overraskende vandt sølvmedaljer ved VM i 2007.

Eksterne henvisninger 

 Lijewski-brødrenes hjemmeside

Håndboldspillere fra Polen
Marcin Lijewski

Marcin Lijewski (født 21. september 1977 i Krotoszyn, Polen) er en polsk håndboldspiller, der spiller for den tyske Bundesligaklub HSV Hamburg. Han kom til klubben i sommeren 2008, efter seks år hos ligarivalerne SG Flensburg-Handewitt. Med Flensburg vandt han i 2004 det tyske mesterskab. Hans lillebror Krzysztof Lijewski er også professionel håndboldspiller.

Landshold 
Lijewski er en fast del af det polske landsholdd, og var en bærende kraft på holdet, da det overraskende vandt sølvmedaljer ved VM i 2007, blandt andet efter i semifinalen at have besejret Danmark. Efter finalenederlaget til Tyskland blev han valgt til turneringens All-Star hold på højre back-positionen.

Eksterne henvisninger 

 Lijewski-brødrenes hjemmeside

Håndboldspillere fra Polen
Håndboldspillere fra SG Flensburg-Handewitt
Håndboldspillere fra HSV Hamburg